联兴村（绍兴）

联兴村，是吴越绍兴市柯桥区钱清街道个一隻行政村。

联兴村来夯钱清街道个中南部，东面是江墅村，南面是湖塘街道个板桥村，西面到南钱清则江南村，北面则东沙头、西沙头搭界。根据2023年个《浙江省标准地名录》，联兴村面积2.68平方公里，有8642個人。

 历史 
联兴村是2003年6月份个辰光墅後、秦望则漁後三隻村堂合并成个，新名字有“联合兴旺”个意思。

宋朝嘉泰元年（1201年），秦望则渔後同属旌善乡周嘉里，清朝辰光属柯桥镇，墅後属南钱清乡。1950年秦望、渔後划畀钱清区行义乡。1958年，墅後归胜利管理区，渔後、秦望归行义管理区。1961年开始，都归南钱清公社。文化大革命个辰光，渔後改名“五一”，後歇来恢复原来个名字。1999年8月份，王坛镇罗镇村21份人家66個人迁到村裏向。

2019年4月份，《联兴村志》出版。

民國辰光个军政人物朱庆澜祖籍漁後村，渠好幾回回到漁後村尋根探親，還出鈔票辦勒一所漁後小學。

 經濟 
村裏向有豐富个泥煤資源。1949年之前織造業比較發達，洋機師父有17個人。墅後村老底子还有堕民吹打弹唱，穿棕，挑换糖担。

改革开放之後，企業發展蠻快，2014年年底，村級收入9333萬塊洋錢，村級可支配收入387萬塊，村民人均收入26858塊洋錢。箇卯村裏向个電商產業蠻發達，還畀人評爲“淘宝村”。

 自然村 

 原墅後村：墅後、後蔣
 原秦望村：赵家、任家、杨家、鍾家、方家、戴家
 原漁後村：後赵、大後赵、朝西台门、王家溇、小赵、 朱家溇、朝北台门、湾湖溇

 参考资料 

Category:柯桥区村级行政区划
Category:钱清街道